21055_BI_LangDig.indd 1 
21055_BI_LangDig.indd 1 
6/18/21 5:07 PM 
6/18/21 5:07 PM 


2 


Burj Khalifa 


Burj Khalifa dēvē arī par “vertikālo pilsētu” vai “dzīvo brīnumu”, un šī 
pasaulē augstākā ēka atrodas Dubaijas centrā. 


Tās attīstītājs ir Dubaijā strādājošais uzņēmums Emaar Properties PJSC, un 
Burj Khalifa graciozi paceļas pār tuksnesi un par godu pilsētai neparastā 
veidā apvieno sevī mākslu, inženierzinātnes un izsmalcinātu meistarību. 


828 m augstajā Burj Khalifa ēkā, kuras augstums atbilst 200 stāviem, ir 
160 apdzīvojami stāvi — vairāk nekā jebkurā citā ēkā pasaulē. Tornis tika 
atklāts 2010. gada 4. janvārī, kas bija arī ceturtā gadadiena kopš Viņa 
Augstības šeiha Mohammeda Bin Rašida Al Maktūma, AAE viceprezidenta 
un premjerministra, kā arī Dubaijas valdnieka, stāšanās amatā. 


Burj Khalifa neapstrīdami ir viens no interesantākajiem celtniecības 
projektiem pasaulē, kurā izmantoti iepriekš neredzēti risinājumi. Tornis 
kļuva par augstāko celtni pasaulē tikai 1325 dienas pēc rakšanas darbu 
sākšanas 2004. gada janvārī. 

Veidojot Burj Khalifa projektu un inženiertehniskos risinājumus, Skidmore, 
Owings & Merrill LLP (SOM) apvienoja spēkus ar Dubaijā strādājošo 
attīstītāju uzņēmumu Emaar Properties PJSC, lai no jauna definētu 
superaugstu ēku iespējas. 


Uzņēmums SOM bija lieliski piemērots šī sarežģītā uzdevuma veikšanai, 
jo tā kontā jau bija daži no ievērojamākajiem 20. un 21. gadsimta 
arhitektūras sasniegumiem, tostarp Džona Henkoka centrs un Vilisa 
(agrāk Sears) tornis. 


Lai uzbūvētu Burj Khalifa — ēku, kura ar saviem 828 m sagrauj visus 
iepriekšējos augstuma rekordus, — komanda ar vairāk nekā 90 
projektētājiem un inženieriem savienoja vismodernākās tehnoloģijas 
un kultūrai pielāgotu dizainu un radīja globālu ikonu, kas kalpos kā 
modelis nākotnes pilsētām. 


Arhitekti 


© Emaar Properties PJSC 

Svarīgi fakti par celtniecību 


Burj Khalifa ir īsts starptautiskas sadarbības rezultāts, jo projektā bija 
iesaistīti vairāk nekā 60 konsultanti, tostarp 30 būvlaukumā strādājoši 
apakšuzņēmumi no visas pasaules. 


Galvenajā celtniecības fāzē būvlaukumā ik dienu strādāja 12 000 
profesionāļu un kvalificētu strādnieku no vairāk nekā 100 valstīm. 
Cilvēku un materiālu pacelšanai tika izmantots pasaulē ātrākais 
lieljaudas celtniecības pacēlājs, kura ātrums 
ir līdz pat 2 m/s jeb 120 m/min. 


Vairāk nekā 45 000 m3 betona, kas svēra 
vairāk nekā 110 000 tonnas, tika izmantots, lai 
uzbūvētu betona un tērauda pamatus. Tajos 
izmantoti 192 pāļi, kas iedzīti vairāk nekā 
50 m dziļi. Burj Khalifa ir izmantots rekordliels 
materiālu daudzums: 330 000 m3 betona, 
39 000 tonnu tērauda armatūras, 103 000 m2 
stikla, 15 500 m2 nerūsējošā tērauda kalumu. 
Torņa būvēšanai bija nepieciešami 22 miljoni 
cilvēkstundu. Ja torņa būvēšanā izmantoto 
tērauda armatūras daudzumu novietotu vienā 
rindā, rindas garums pārsniegtu ceturtdaļu no 
ceļa apkārt pasaulei. Izmantotā betona pietiktu, 
lai izveidotu ietves 1900 km garumā, un tā svars 
ir līdzvērtīgs 110 000 ziloņu svaram. Tukšas ēkas 
masa ir 500 000 tonnas. 


Tornis uzstādīja pasaules rekordu par 
visaugstāk uzstādīto alumīnija un stikla 
fasādi 512 m augstumā. Kopējais Burj Khalifa 
izmantotā alumīnija svars ir līdzvērtīgs piecu 
A380 lidmašīnu svaram, un kopējais noapaļoto 
nerūsējošā tērauda ķīļu garums 293 reizes pārsniedz Parīzes Eifeļa 
torņa augstumu. 

Fakti par Burj Khalifa 


Atrašanās vieta: .......... Dubaijas centrs, Dubaija, Apvienotie Arābu Emirāti 


Arhitekti: ........................... Skidmore, Owings & Merrill LLP (SOM) 


Ēkas tips: ......................... superaugsts debesskrāpis 


Materiāli: .......................... spoguļstikls, alumīnijs un fakturēts nerūsējošais tērauds 


Konstrukcija: ................. dzelzsbetons un tērauds 


Būvēšanas laiks: ........ no 2004. līdz 2010. gadam 


Platība: .............................. 464 511 m2 


Augstums: ....................... 828 m 


Stāvi: ................................... vairāk nekā 160 

Customer Service 
Kundenservice 
Service Consommateurs 
Servicio Al Consumidor 


LEGO.com/service or dial 


00800 5346 5555 : 
1-800-422-5346 : 

36 strādniekiem būs nepieciešami 3–4 
mēneši, lai notīrītu visu ārējo fasādi, 
izmantojot visas ēkas apkopes vietas. 


Interjera 
dizains 
ir 
veidots, 
iedvesmojoties 
no 
vietējās 
kultūras, 
bet vienlaikus paturot prātā, ka ēka ir 
globāla ikona un dzīvesvieta. Dizainā 
izmantots stikls, nerūsējošais tērauds un 
pulēts tumšs akmens, kā arī sudrabota 
travertīna grīdas, Venēcijas apmetuma 
ģipša sienas, ar rokām darināti paklāji un 
akmens grīdas segumi. 


Burj Khalifa ārējā apšuvumā izmantoti 
vairāk nekā 26 000 stikla paneļu. 
Apšūšanas darbus veica vairāk nekā 
300 speciālisti no Ķīnas. 


Burj Khalifa atklāšanas ceremonijas salūtā 
tika izšautas 10 000 raķetes, un tika izmantoti 
gaismas stari, kā arī skaņas, gaismas un 
ūdens efekti. Izmantojot 868 jaudīgos, 
fasādē un smailē iebūvētos stroboskopus, 
tika radīti dažādi gaismu raksti, kas veidoja 
vairāk nekā 50 dažādas kombinācijas ar 
pārējiem efektiem. 

